ВӦЗАМЫ МЕД ЛУОД КОТЬКУ ТОН! 
***************                  
Тон-пи но вын,
Яратоно кузпал
Тон-агай но атай,
Ӵужатай,песятай
Тон сюлмо быгатӥсь,
Котькыӵе ужъёсы
Дӥсьтыса вамыштӥсь,
Шаермес утиськод
Ӵемтыку ӝутиськод.
Юн пыкет луыса
Семьядэ вордӥськод.
Тон визьмо,тон лякыт,
Синъёсыд нош шуныт.
Яратӥсь,лиятӥсь,
Милемлы шуд ваись.
Тон кужмо,тон батыр,
Тонэныд котьку тыр:
Ӝӧк вылмы выль нянен,
Юртъёсмы ваньбурен.
Тон уд возьмат вӧсьдэ,
Чидаськод тон ваньзэ.
Тынэсьтыд юнгес мурт,
Бен,ӧвӧл,пиосмурт.
Тон-кужым,тон-вормон,
Тон-зэмос воргорон.
Шудбурен пачыла вань улон,
Вӧзамы мед луод котьку тон!
                  (Ирина Самигулова.)